b'\n_START_ARTICLE_\nLuka Horjak\n_START_SECTION_\n\xc5\xbdivljenje in delo\n_START_PARAGRAPH_\nLuka Horjak je med letoma 2001 in 2009 obiskoval osnovno \xc5\xa1olo na Brdu pri Lukovici. Po osnovni \xc5\xa1oli se je vpisal na tehni\xc5\xa1ko gimnazijo na Vegovi Ljubljana, kjer je leta 2013 maturiral. Po maturi se je odlo\xc4\x8dil za \xc5\xa1tudij dvopredmetne slovenistike in nemcistike na Filozofski fakulteti Univerze v Ljubljani. Leta 2016 je na isti fakulteti tudi diplomiral, dve leti kasneje (2018) pa magistriral. Od novembra 2018 je zaposlen kot asistent za slovenski jezik na Oddelku za slovenistiko. Pod mentorstvom izr. prof. dr. Hotimirja Tivadarja pripravlja doktorsko nalogo iz pravore\xc4\x8dja. Na podro\xc4\x8dju jezikoslovja je bil aktiven \xc5\xbee v \xc4\x8dasu \xc5\xa1tudija. Svoje prispevke je predstavil na fonolo\xc5\xa1ki delavnici v Torontu in Ljubljani ter na 10. \xc5\xa0krab\xc4\x8devih dnevih v Novi Gorici. Kot \xc5\xa1tudent je sodeloval pri organizaciji Seminarja slovenskega jezika, literature in kulture (2016\xe2\x80\x932018) ter simpozija Obdobja (2016\xe2\x80\x932017). Od podro\xc4\x8dij ga zanimajo fonetika, fonologija, pravore\xc4\x8dje in zgodovina jezika. V \xc5\xa1tudijskem letu 2017/2018 je prejemal \xc5\xa0tipendijo \xc5\xa0krab\xc4\x8deve ustanove.'